برزیلیا میللیسی قطرده کئچیریلن دونیا شامپیوناتیندا 1/4 فینالا یوکسلیب.
"سامباچی‌لار" 1/8 فینالدا گونئی کره ییغماسینا غالیب گلیب‌لر - 4:1.
حسابی 7-جی دقیقه‌ده وینیسیوس آچیب. 6 دقیقه سونرا نیمار 2-جی توپو رقیبین قاپی‌سیندان کئچیریب. 29-جو دقیقه‌ده ریچارلیسون  باخیملی هوجومو منطقی سونلوقلا تاماملاییب. 36-جی دقیقه‌ده لوکاس پاکتا آسیا‌لی‌لاری 4-جو دفعه میدانین مرکزینه دعوت ائدیب. گونئی کره-نین یگانه گل‌ونا ایسه 76-جی دقیقه‌ده پایک ایمضا آتیب.
بو نتیجه ایله برزیلیا سئچمه‌سی نؤوبتی مرحله‌ده کرواسی تیمینه رقیب اولوب.
قئید ائدک کی، داها اول هولاندیا، آرژانتین، فرانسا و اینگیلتره ییغما‌لاری 1/4 فینالا وثیقه قازانیب‌لار.
